                                            udskrift
                                                af
                                  højesterets dombog
                             højesterets dom
                            afsagt fredag den 14. juni 2013
sag 334/2011
(2. afdeling)
andelshaveforeningen kildegården
(advokat allan ohms)
mod
kolonihaveforbundet for danmark
(advokat eivind f. kramme)
i tidligere instans er afsagt dom af østre landsrets 15. afdeling den 23. november 2011.
i pådømmelsen har deltaget fem dommere: per walsøe, jytte scharling, jon stokholm, jens
peter christensen og kurt rasmussen.
påstande
appellanten, andelshaveforeningen kildegården, har gentaget sin påstand om frifindelse.
indstævnte, kolonihaveforbundet for danmark, har påstået stadfæstelse.
anbringender
andelshaveforeningen kildegården har navnlig gjort gældende, at landbrugsministeriets vil-
kår for i 1995 at overføre påtaleretten til kolonihaveforbundet var, at ”den enkelte havefor-
enings medlemsforpligtelse ikke fastholdes ud over de rammer, der er angivet i kolonihave-
forbundets kongresvedtagelse fra 1958”. i 1995 var der ikke længere parcelforeninger, der var
medlemmer af kolonihaveforbundet, og landbrugsministeriets vilkår må forstås på den
måde, at de ”overgivne” foreninger ikke ville blive fastholdt længere end 20 år, efter at rest-
købesummen var betalt til staten. da restkøbesummen ubestridt blev indfriet i januar 1978, er
                                                 - 2 -
kildegården fritaget for sin forpligtelse til at være medlem af forbundet, og kolonihavefor-
bundet for danmark må derfor respektere udmeldelsen i 2008.
supplerende sagsfremstilling
af referatet fra kongressen i kolonihaveforbundet for danmark i maj 1958 fremgår bl.a.:
      ”formanden havde haft mange forhandlinger vedrørende parcelforeningernes medlems-
      skab, bl.a. også med jordlovsudvalget, og hovedbestyrelsen er blevet enig om at kunne
      godkende de ønskede udmeldelser med følgende ændringer:
               parcelforeninger, hvortil jorden er fremskaffet gennem statens jordlovsudvalg,
               eller hvor forbundet på anden måde har kautioneret for købesummen, kan ud-
               melde sig af kolonihaveforbundet for danmark 20 år efter, at købesummen er
               betalt, dog tidligst 20 år efter kongressen i maj 1958.
               ønsker en parcelforening udmeldelse, skal der til forbundets kautionsfond
               indbetales kr. 25,00 pr. parcel, såfremt foreningen ikke tidligere har betalt til
               nævnte fond.
               ved parcelforeninger menes udstykninger, hvor helårsbeboelse efter byplan er
               mulig.
               parcel- eller haveforeninger, der har 20 års-bestemmelsen indført i skøde, er
               undtaget fra denne vedtægt.
      …
      derefter foretoges afstemning, hvorefter hovedbestyrelsens forslag blev vedtaget med
      alle stemmer mod 1.”
det hedder i brevet af 27. april 1995 fra landbrugs- og fiskeriministeriet til kolonihavefor-
bundet for danmark bl.a.:
      ”det fremgår af oplysninger fra bl.a. kolonihaveforbundet, at de omhandlede servitutter
      stadig påhviler 15 haveforeninger.
      for de fem af disse (ålund, lilletoften, pilemosen, dahlia, og ejbyholm) fremgår det af
      servitutten, at forpligtelsen til medlemskab udløber 20 år efter lånets indfrielse. lånene i
      de fem tilfælde er alle indfriet i perioden fra 1969 til 1973. forpligtelsen til medlemskab
      består således ikke længere for disse foreninger.
      for de resterende 10 foreninger (kildegården, tjørnebjerg, smørmosen, søndergården,
      storåen, carl nielsens minde, mirabelle, hersted, hedehusene og fælleshåb) gælder, at
      servitutforpligtelsen eksisterer så længe kolonihaveforbundet eksisterer.
      ministeriet er indstillet på at medvirke til at overføre landbrugsministeriets påtaleret til
      kolonihaveforbundet for danmark for så vidt angår de sidstnævnte 10 haveforeninger.
      det vil dog være en forudsætning, at den enkelte haveforenings medlemsforpligtelse
                                               - 3 -
        ikke fastholdes ud over de rammer, der er angivet i kolonihaveforbundets kongresved-
        tagelse fra 1958.”
højesterets begrundelse og resultat
af de grunde, der er anført af landsretten, og da det, der er anført for højesteret, ikke kan føre
til et andet resultat, stadfæstes dommen.
                                     thi kendes for ret:
landsrettens dom stadfæstes.
i sagsomkostninger for højesteret skal andelshaveforeningen kildegården betale 50.000 kr.
til kolonihaveforbundet for danmark.
de idømte sagsomkostningsbeløb skal betales inden 14 dage efter denne højesteretsdoms af-
sigelse og forrentes efter rentelovens § 8 a.
                                            --oo0oo--
                                 udskriftens rigtighed bekræftes.
                                         højesteret, den
